
പാഠ പദ്ധതി
ആമുഖം
ക്ലാസ്സിനോടു ചോദിക്കുക:
ചോദ്യം: നിങ്ങൾക്ക് ഒരു സന്തോഷവാർത്ത കിട്ടിയാൽ നിങ്ങൾ എന്തു ചെയ്യും?
ഉത്തരം: നിങ്ങൾ പോയി അടുത്തുള്ള എല്ലാവരോടും പറയും.
ആളുകൾക്ക് ലഭിച്ച സന്തോഷവാർത്തകളെക്കുറിച്ച് സംസാരിക്കുക, ഉദാഹരണത്തിന് ഒരു കുഞ്ഞു ജനിച്ചത്, അല്ലെങ്കിൽ വർഷങ്ങളായി വരാതിരുന്ന ഒരു സന്ദർശകൻ വന്നത്.
പാഠത്തിലെ പ്രധാന ആശയങ്ങൾ
1.	ക്രിസ്ത്യാനികൾക്കു സംസാരിക്കാൻ ഒരു സുവാർത്തയുണ്ട്. അതെന്താണ്? ദൈവം നമ്മെ സ്നേഹിക്കുന്നു; യേശുക്രിസ്തു നമ്മുടെ പാപങ്ങൾക്കായി മരിച്ചതുകൊണ്ട് അവൻ നമ്മുടെ പാപങ്ങൾ ക്ഷമിച്ചിരിക്കുന്നു. ഇതിനെക്കുറിച്ചുള്ള ഒരു പാട്ടു പാടുക.
2.	ചിത്രം 40 കാണിക്കുക. സ്വർഗ്ഗത്തിലേക്കു മടങ്ങുന്നതിനു മുമ്പ് യേശു തന്റെ സ്നേഹിതർക്കു നൽകിയ അവസാന കല്പന, പോയി എല്ലാവരോടും സുവിശേഷം അറിയിക്കണമെന്നായിരുന്നു. ചിത്രത്തിൽ ഈ കല്പന അനുസരിക്കുന്ന ഒരു ക്രിസ്ത്യാനിയെ കാണാം.
3.	ഈ കല്പന അനുസരിച്ച മറ്റൊരു മനുഷ്യൻ പൗലൊസ് ആയിരുന്നു. താൻ കണ്ടുമുട്ടിയ ആളുകളോട് യേശുക്രിസ്തുവിനെക്കുറിച്ചു പറയാൻ അവൻ ജീവിതകാലം മുഴുവൻ തന്റെ വീട്ടിൽനിന്ന് വളരെ ദൂരം സഞ്ചരിച്ചു. ചിലപ്പോൾ ഇതിനായി അവനെ കാരാഗൃഹത്തിൽ പോലും അടച്ചു. അപ്പൊ. പ്രവൃത്തികൾ 16:25-31-ലെ കഥ പറയുക. സുവിശേഷം പ്രസംഗിച്ചതുകൊണ്ട് പൗലൊസിനെയും കൂട്ടാളിയായ ശീലാസിനെയും കാരാഗൃഹത്തിലാക്കി. ഫിലിപ്പി പട്ടണത്തിലെ കാരാഗൃഹപ്രമാണിയും അവന്റെ കുടുംബവും ക്രിസ്ത്യാനികളായി.
അവലോകനം
ക്രിസ്ത്യാനികൾ യേശുവിനെക്കുറിച്ചുള്ള സുവാർത്ത മറ്റുള്ളവരുമായി പങ്കുവയ്ക്കാനും അവരെ അവന്റെ ശിഷ്യന്മാരാക്കാനും വിളിക്കപ്പെട്ടിരിക്കുന്നുവെന്ന് ഊന്നിപ്പറഞ്ഞുകൊണ്ട് പാഠം ചുരുക്കി ഒന്നുകൂടി പറയുക.
മനഃപാഠ വാക്യം പഠിപ്പിക്കുക
പാഠത്തോടുള്ള നമ്മുടെ പ്രതികരണം
ഈ കല്പന ഇന്നത്തെ ക്രിസ്ത്യാനികൾക്കും നൽകപ്പെട്ടിരിക്കുന്നു. ഇന്ന് അവരുടെ സഭയിൽ ഈ കല്പന എങ്ങനെ അനുസരിക്കപ്പെടുന്നുവെന്ന് ക്ലാസ്സിനോടു ചോദിക്കുക. തുറന്ന സ്ഥലത്തെ യോഗങ്ങളുണ്ടോ? വീടുകൾ സന്ദർശിക്കുന്ന സാക്ഷ്യസംഘങ്ങളുണ്ടോ? കുട്ടികൾ തങ്ങളുടെ കൂട്ടുകാരെ സൺഡേ സ്കൂളിലേക്കു ക്ഷണിക്കുന്നുണ്ടോ? ഇന്ന് ഈ കല്പന അനുസരിക്കപ്പെടുന്നത് എങ്ങനെയെന്നതിന് ഉദാഹരണങ്ങൾ നൽകുക. എല്ലാവരും മനഃപാഠ വാക്യം ആവർത്തിച്ചു പറഞ്ഞുകൊണ്ട് പാഠം അവസാനിപ്പിക്കുക.

